Komission päätös N:o 2495/78/EHTY, tehty 20 päivänä lokakuuta 1978, Euroopan hiili- ja teräsyhteisön perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen 22 päivänä kesäkuuta 1967 annetun päätöksen N:o 25-67 muuttamisesta



Virallinen lehti nro L 300 , 27/10/1978 s. 0021 - 0023

Suomenk. erityispainos Alue 8 Nide 1 s. 0051

Kreikank. erityispainos: Luku 08 Nide 1 s. 0202

Ruotsink. erityispainos Alue 8 Nide 1 s. 0051

Espanjank. erityispainos: Luku 08 Nide 2 s. 0060

Portugalink. erityispainos: Luku 08 Nide 2 s. 0060



KOMISSION PÄÄTÖS N:o 2495/78/EHTY, tehty 20 päivänä lokakuuta 1978, Euroopan hiili- ja teräsyhteisön perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen 22 päivänä kesäkuuta 1967 annetun päätöksen N:o 25-67 muuttamisesta (1) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 47, 66 ja 80 artiklan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 9 artiklan, ottaa huomioon perustamissopimuksen 66 artiklan 3 kohdan täytäntöönpanoa koskevaksi asetukseksi poikkeuksesta ennakkoluvan hakemiseen 22 päivänä kesäkuuta 1967 annetun päätöksen n:o 25-67 (2), toimii neuvoston lausunnon mukaisesti, sekä katsoo, että korkea viranomainen on päätöksellään N:o 25-67 vapauttanut ennakkolupamenettelystä tietynlaiset toimet, joiden on katsottava täyttävän 66 artiklan 2 kohdassa määrätyt edellytykset niiden kohteena olevien varojen tai niihin osallistuvien yritysten merkityksen ja näiden muodostaman keskittymän luonteen osalta, kokemus on osoittanut, että päätöstä N:o 25-67 olisi muutettava vastaamaan tuotannon määrässä, taloudellisessa rakenteessa sekä markkina- ja kilpailuolosuhteissa päätöksen tekemisen jälkeen tapahtuneita muutoksia, etenkin määrää koskevien rajoitusten osalta, esipelkistetyn rautamalmin tuotannon merkitys kasvaa jatkuvasti ja tämän vuoksi olisi suotavaa vahvistaa tälle tuotelajille asianmukaiset raja-arvot, ferroseosten ja raakaraudan muiden muotojen olisi muodostettava erillinen tuoteryhmä aiheellisine poikkeuksen edellytyksinä olevine raja-arvoineen niiden erityisominaisuuksien vuoksi, jotka erottavat ne teräksen valmistukseen käytetystä raakaraudasta, hiilen ja teräksen tuotantoyritysten ja perustamissopimuksen soveltamisalaan kuulumattomien yritysten välisten keskittymien osalta on otettava huomioon se etuoikeutettu asema, jonka ne voivat suoda yhteisön yrityksille sen vuoksi, että ne varmistavat näiden yritysten tuotannon menekin; teräksen tuottajien ja vain vähän terästä raaka-aineena käyttävien yritysten välisissä keskittymissä kyseisten yritysten vuotuinen keskittymää edeltänyt kulutus on usein enemmän kuin 50 prosenttia niiden tuotannosta sellaisten tuoteryhmien osalta, joihin keskittymä ei vaikuta; tämän vuoksi ei päätöksen N:o 25-67 3 artiklassa säädettyjen edellytysten mukaista poikkeusta ennakkoluvasta ole useimmissa tapauksissa voitu tehdä; niiden lisämarkkinoiden merkitystä, jotka tuottajayritykset voivat yrityskeskittymän avulla varmistaa itselleen, olisi suotavaa arvioida perustamissopimuksen soveltamisalaan kuulumattomien yritysten teräksen käytön perusteella; poikkeus ennakkoluvasta olisi kuitenkin aina voitava tehdä silloin, kun yrityskeskittymästä johtuu vain sellainen vähäinen lisäys yhteisön yritysten menekkimahdollisuuksiin, joka ei vaikuta kilpailuun, jakeluyritysten ja toisten, pienten jakeluyritysten väliset keskittymät voidaan yleisesti vapauttaa ennakkolupamenettelystä ottaen huomioon kotitaloushiilen markkinoiden supistuminen ja tukkukaupan hajanainen rakenne tietyissä jäsenvaltioissa; yrityskeskittymien, joiden osalta tehdään poikkeus, lukumäärää on kuitenkin tarpeen rajoittaa tiettynä ajanjaksona, teräksen jakelun alalla yhteisössä tapahtuneiden rakennemuutosten vuoksi on perusteltua jakeluyritysten välisten keskittymien osalta soveltaa korkeampia raja-arvoja, ja romuraudan myyntiä koskevia rajoituksia on tarpeen nostaa samalla, kun yrityskeskittymien, joiden osalta tehdään poikkeus, lukumäärää on tarpeen rajoittaa tiettynä ajanjaksona, ON TEHNYT TÄMÄN PÄÄTÖKSEN: 1 artikla Muutetaan päätöstä N:o 25-67 seuraavasti: 1. Korvataan 1 artiklan 1 alakohdan luettelon alakohdat f alakohdasta luettelon loppuun seuraavasti: >TAULUKON PAIKKA> 2. Korvataan 3 artikla seuraavasti: "3 artikla 1. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat a) teräksen tuotantoa harjoittavien yritysten ja b) 80 artiklan soveltamisalaan kuulumattomien yritysten väliseen keskittymään, ei koske tapauksia, joissa: - a alakohdassa tarkoitettujen yritysten vuosituotanto on enintään 20 prosenttia 1 artiklan 1 kohdan g-k alakohdassa tarkoitetuista tuoteryhmittäisistä tonnimääristä; - keskittymään osallistuvien yritysten vuotuinen teräksen kulutus on enintään 50 prosenttia niiden sellaisten tuoteryhmien tuotannosta, joita b alakohdassa tarkoitetut yritykset käyttävät. Viimeisteltyjen valssaustuotteiden lopputuotteiden osalta otetaan kuitenkin huomioon ainoastaan tämän päätöksen liitteessä mainitut tuoteryhmät; taikka - b alakohdassa tarkoitetut yritykset käyttävät enintään 10 000 tonnia kauppa- tai seostamatonta terästä tai 1 000 tonnia erikoisterästä, ja a alakohdassa tarkoitettujen yritysten menekki kasvaa enintään 20 000 tonnia kauppa- tai seostamattoman teräksen tai 2 000 tonnia erikoisteräksen osalta kunakin kolmivuotisjaksona. 2. Teräksen kulutukseen ei lueta teräksen tuotantoon ja kyseisten yritysten tuotantolaitosten ylläpitoon ja uusimiseen käytettyjä teräsmääriä." 3. Korvataan 4 artikla seuraavasti: "4 artikla 1. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään muuta hiilen jakelua kuin myyntiä kotitalouskuluttajille tai pienteollisuudelle harjoittavien yritysten välillä, jäljempänä `jakeluyritykset`, ei koske tapauksia, joissa a) yrityskeskittymään osallistuvien jakeluyritysten vuotuisen liiketoiminnan kokonaismäärä on enintään 2 500 000 tonnia hiiltä; taikka b) yrityskeskittymästä aiheutuva liiketoiminnan määrän kasvu vuodessa on enintään 100 000 tonnia hiiltä. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu on enintään 300 000 tonnia. 2. `Liiketoiminnan määrällä` tarkoitetaan jakeluyritysten omaan lukuunsa tai kolmansien osapuolien lukuun myymiä määriä. Tällöin ei oteta huomioon myyntiä kotitalouskuluttajille ja pienteollisuudelle." 4. Korvataan 5 artikla seuraavasti: "5 artikla 1. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään muuta teräksen jakelua kuin myyntiä kotitalouskuluttajille tai pienteollisuudelle harjoittavien yritysten välillä, jäljempänä `jakeluyritykset`, ei koske tapauksia, joissa a) yrityskeskittymään osallistuvien jakeluyritysten vuotuinen liikevaihto teräksen osalta, lukuun ottamatta romurautaa, on enintään 100 miljoonaa ELY:ä; taikka b) yhden yrityskeskittymään osallistuvan jakeluyrityksen vuotuinen liikevaihto teräksen osalta, lukuun ottamatta romurautaa, on enintään 20 miljoonaa ELY:ä. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liikevaihdon kokonaiskasvu ei ole enemmän kuin 40 miljoonaa ELY:ä. 2. Velvollisuus hakea ennakkolupa perustamissopimuksen 66 artiklan 1 kohdassa tarkoitetuille toimille, jotka suoraan tai välillisesti johtavat keskittymään romuraudan jakelua harjoittavien yritysten välillä, ei koske tapauksia, joissa a) yrityskeskittymään osallistuvien jakeluyritysten vuotuinen liiketoiminnan määrä romuraudan osalta on enintään 700 000 tonnia; taikka b) yhden yrityskeskittymään osallistuvan jakeluyrityksen vuotuinen liiketoiminnan määrä romuraudan osalta on enintään 100 000 tonnia. Poikkeus velvollisuudesta hakea ennakkolupa koskee toistuvia tai useita jakeluyrityksiä samalla kertaa koskevia tämänkaltaisia toimia kuitenkin ainoastaan, jos niistä aiheutuva liiketoiminnan määrän kokonaiskasvu kolmivuotiskautena on romuraudan osalta enintään 200 000 tonnia. 3. Liikevaihto määrätään omaan lukuun ja kolmansien osapuolien lukuun myytyjen ja laskutettujen tuotteiden määrän perusteella. `Liiketoiminnan määrällä` tarkoitetaan jakeluyritysten omaan lukuunsa tai kolmansien osapuolien lukuun myymiä määriä." 5. Korvataan 10 artiklan 1 kohdassa sanat `korkea viranomainen` sanalla `komissio`. 2 artikla Tämä päätös tulee voimaan 1 päivänä marraskuuta 1978. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä lokakuuta 1978. Komission puolesta Étienne DAVIGNON Komission jäsen (1) Päätös N:o 25-67, sellaisena kuin se on muutettuna tällä päätöksellä, julkaistiin virallisen lehden N:o C 255, 27 päivältä lokakuuta 1978, s. 2. (2) EYVL N:o 154, 14.7.1967, s. 11